
48 DR 30.11.2009 

 
Mana-mana yang memohon jawapan secara statistik yang tidak dapat diberi 

secara terus juga akan dijawab secara bertulis dan sebagainya. Dengan harapan 
persoalan-persoalan yang diberi akan memberikan ruang kepada kementerian memperbaiki 
tugas dan tanggungjawab KPDNKK. Terima kasih. Assalamualaikum warahmatullaahi 
wabarakaatuh. Selamat Hari Raya Adiladha.  

Tuan Pengerusi [Datuk Ronald Kiandee]: Ahli-ahli Yang Berhormat, masalahnya 
ialah bahawa wang sejumlah RM376,575,600 untuk Maksud B.25 di bawah Kementerian 
Perdagangan Dalam Negeri, Koperasi dan Kepenggunaan jadi sebahagian daripada Jadual 
hendaklah disetujukan. 

 Masalah dikemuka bagi diputuskan, dan disetujukan. 

 Wang sebanyak RM376,575,600 untuk Maksud B.25 diperintahkan jadi 
sebahagian daripada Jadual. 

 Tuan Pengerusi [Datuk Ronald Kiandee]: Masalahnya ialah bahawa 
perbelanjaan sebanyak RM51,725,000 untuk Maksud P.25 yang disebutkan dalam 
Anggaran Pembangunan bagi tahun 2010 hendaklah diluluskan. 

 Masalah dikemuka bagi diputuskan, dan disetujukan. 

 Wang sebanyak  RM51,725,000 untuk Maksud P.25 diluluskan jadi sebahagian 
daripada Anggaran Pembangunan 2010. 

 
Maksud B.27 [Jadual] – 
Maksud P.27 [Anggaran Pembangunan 2010] - 

Tuan Pengerusi [Datuk Ronald Kiandee]: Kepala Bekalan B.27 dan Kepala 
Pembangunan P.27 di bawah Kementerian Kerja Raya terbuka untuk dibahas. Yang 
Berhormat Ledang. 

 

3.28 ptg. 

 Ir. Haji Hamim bin Samuri [Ledang]: Terima kasih Tuan Pengerusi. Saya 
mengambil bahagian tidak panjang sedikit sahaja iaitu terus kepada Butiran 010000. 
Pertama saya hendak ucapkan tahniahlah kepada pihak kementerian kerana telah banyak 
berjasa kepada negara daripada sebelum merdeka sampailah sekarang. Saya ada 
beberapa perkara Tuan Pengerusi hendak bertanya tentang peranan JKR sekarang yang 
merupakan adalah sebuah jabatan. Paling utama sebagai penasihat kejuruteraan kepada 
kerajaan ataupun kepada negara.  

 Akan tetapi pada masa saya hendak tanya tentang program kemahiran staf JKR 
khususnya yang terdiri daripada berbagai-bagai bidang. Banyak bidangnya Tuan Pengerusi 
saya tengok di sini. Daripada sivil, electrical, mechanical, cerun dan arkitek macam-macam. 
Sedangkan saya tengok peruntukan untuk latihan JKR kalau kita tengok B.27, Butiran 
60500 cuma RM8 juta. Saya hendak tanya RM8 juta ini adakah untuk bangunan ataupun 
program kemahiran?  

■1530 

Sebab dulu pernah saya bangkitkan IKRAM ataupun Institut Kemahiran Kerja 
Raya telah pun dijual. Sekarang jadilah Universiti IKRAM. Saya juga mendapat maklumat 
staf JKR kekurangan latihan, kekurangan peluang untuk meningkatkan kemahiran mereka 
sedangkan peranan JKR sekarang sangat tinggi dari segi kejuruteraan untuk terus 
bersama-sama membangunkan negara.  

Jadi Tuan Pengerusi, saya minta supaya kemahiran ini menjadi satu perkara 
penting kepada JKR. Walaupun selama ini JKR banyak berjasa tetapi sejak akhir-akhir ini 
apabila banyak bangunan-bangunan yang dibina tetapi dipertikaikan oleh semua pihak. 
Yang runtuh satu bab, yang retak satu bab dan sebagainya.  



Mana-mana yang memohon jawapan secara statistik yang tidak dapat diberi secara terus juga akan dijawab secara bertulis dan sebagainya. Dengan harapan persoalan-persoalan yang diberi akan memberikan ruang kepada kementerian memperbaiki tugas dan tanggungjawab KPDNKK. Terima kasih. Assalamualaikum warahmatullaahi wabarakaatuh. Selamat Hari Raya Adiladha. Tuan Pengerusi [Datuk Ronald Kiandee]: Ahli-ahli Yang Berhormat, masalahnya ialah bahawa wang sejumlah RM376,575,600 untuk Maksud B.25 di bawah Kementerian Perdagangan Dalam Negeri, Koperasi dan Kepenggunaan jadi sebahagian daripada Jadual hendaklah disetujukan. Masalah dikemuka bagi diputuskan, dan disetujukan. Wang sebanyak RM376,575,600 untuk Maksud B.25 diperintahkan jadi sebahagian daripada Jadual. Tuan Pengerusi [Datuk Ronald Kiandee]: Masalahnya ialah bahawa perbelanjaan sebanyak RM51,725,000 untuk Maksud P.25 yang disebutkan dalam Anggaran Pembangunan bagi tahun 2010 hendaklah diluluskan. Masalah dikemuka bagi diputuskan, dan disetujukan. Wang sebanyak RM51,725,000 untuk Maksud P.25 diluluskan jadi sebahagian daripada Anggaran Pembangunan 2010. Maksud B.27 [Jadual]- Maksud P.27 [Anggaran Pembangunan 2010]- Tuan Pengerusi [Datuk Ronald Kiandee]: Kepala Bekalan B.27 dan Kepala Pembangunan P.27 di bawah Kementerian Kerja Raya terbuka untuk dibahas. Yang Berhormat Ledang. 3.28 ptg. Ir. Haji Hamim bin Samuri [Ledang]: Terima kasih Tuan Pengerusi. Saya mengambil bahagian tidak panjang sedikit sahaja iaitu terus kepada Butiran 010000. Pertama saya hendak ucapkan tahniahlah kepada pihak kementerian kerana telah banyak berjasa kepada negara daripada sebelum merdeka sampailah sekarang. Saya ada beberapa perkara Tuan Pengerusi hendak bertanya tentang peranan JKR sekarang yang merupakan adalah sebuah jabatan. Paling utama sebagai penasihat kejuruteraan kepada kerajaan ataupun kepada negara. Akan tetapi pada masa saya hendak tanya tentang program kemahiran staf JKR khususnya yang terdiri daripada berbagai-bagai bidang. Banyak bidangnya Tuan Pengerusi saya tengok di sini. Daripada sivil, electrical, mechanical, cerun dan arkitek macam-macam. Sedangkan saya tengok peruntukan untuk latihan JKR kalau kita tengok B.27, Butiran 60500 cuma RM8 juta. Saya hendak tanya RM8 juta ini adakah untuk bangunan ataupun program kemahiran? #1530 Sebab dulu pernah saya bangkitkan IKRAM ataupun Institut Kemahiran Kerja Raya telah pun dijual. Sekarang jadilah Universiti IKRAM. Saya juga mendapat maklumat staf JKR kekurangan latihan, kekurangan peluang untuk meningkatkan kemahiran mereka sedangkan peranan JKR sekarang sangat tinggi dari segi kejuruteraan untuk terus bersama-sama membangunkan negara. Jadi Tuan Pengerusi, saya minta supaya kemahiran ini menjadi satu perkara penting kepada JKR. Walaupun selama ini JKR banyak berjasa tetapi sejak akhir-akhir ini apabila banyak bangunan-bangunan yang dibina tetapi dipertikaikan oleh semua pihak. Yang runtuh satu bab, yang retak satu bab dan sebagainya.